Ministrul Muncii, Dragoș Pâslaru, a plecat miercuri seara de la serviciu cu autobuzul RATB.

După ce premierul Dacian Cioloș a fost surprins de câteva ori circulând cu avionul la clasa economy, exemplul său a fost urmat de un alt membru al Cabinetului.

Este vorba despre ministrul Muncii, Dragoș Pâslaru care plecat miercuri seară de la serviciu, alături de echipa sa, cu un autobuz RATB.

Șeful de la Muncă și colegii săi și-au făcut un selfie în mijlocul de transport în comun, imaginea fiind postată pe Facebook de Iolanda Stăniloiu, consilier în cadrul ministerului.



În urmă cu câteva săptămâni, premierul Dacian Cioloș a fost văzut într-un avion, la clasa economică, zburând de la București la Timișoara, unde urma să se întâlnească cu prim-ministrul Serbiei.